CELEX: 32006D0084
Language: mt
Date: 2006-02-06 00:00:00
Title: Deċiżjoni tal-Kummissjoni tas- 6 ta' Frar 2006 dwar kontribuzzjoni finanzjarja tal-Komunità għall-Ġermanja u għall-Portugall għall-programmi tagħhom sabiex isaħħu infrastrutturi ta' spezzjoni għall-iċċekkjar tas-saħħa tal-pjanti fuq pjanti u prodotti tal-pjanti li joriġinaw minn pajjiżi terzi (innotifikata taħt dokument numru C(2006) 238)

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               142
            
         DEĊIŻJONI TAL-KUMMISSJONI
   tas-6 ta' Frar 2006
   dwar kontribuzzjoni finanzjarja tal-Komunità għall-Ġermanja u għall-Portugall għall-programmi tagħhom sabiex isaħħu infrastrutturi ta' spezzjoni għall-iċċekkjar tas-saħħa tal-pjanti fuq pjanti u prodotti tal-pjanti li joriġinaw minn pajjiżi terzi
   (innotifikata taħt dokument numru C(2006) 238)
   (It-testi bil-Ġermaniż u bil-Portugiż biss huma awtentiċi)
   (2006/84/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara tal-pjanti, u kontra t-tixrid tagħhom ġewwa l-Komunità (1), u b'mod partikolari s-sitt subparagrafu ta' l-Artikolu 13c (5) tagħha,
   Billi:
   
               (1)
            
            
               Id-Direttiva 2000/29/KE tistipola l-kontribuzzjoni finanzjarja tal-Komunità li għandha tingħata lill-Istati Membri sabiex isaħħu l-infrastrutturi ta' spezzjoni għall-iċċekkjar tas-saħħa tal-pjanti u l-prodotti tal-pjanti li joriġinaw minn pajjiżi terzi.
            
         
               (2)
            
            
               Kemm il-Ġermanja kif ukoll il-Portugall stabbilixxew programm kull wieħed sabiex isaħħu l-infrastrutturi ta' spezzjoni tagħhom għall-iċċekkjar tal-pjanti u l-prodotti tal-pjanti li joriġinaw minn pajjiżi terzi. Huma applikaw għall-allokazzjoni ta' kontribuzzjoni finanzjarja tal-Komunità għall-2006 għal dawk il-programmi skond ir-Regolament tal-Kummissjoni (KE) Nru 998/2002 tal-11 ta' Ġunju 2002 li jistabbilixxi regoli ddettaljati għall-implimentazzjoni tad-dispożizzjonijiet relatati ma' l-allokazzjoni ta' kontribuzzjoni finanzjarja tal-Komunità għall-Istati Membri sabiex isaħħu l-infrastrutturi ta' spezzjoni għall-iċċekkjar tas-saħħa tal-pjanti u l-prodotti tal-pjanti li ġejjin minn pajjiżi terzi (2).
            
         
               (3)
            
            
               Permezz ta' l-informazzjoni teknika pprovduta mill-Ġermanja u mill-Portugall, il-Kummissjoni setgħet tanalizza s-sitwazzjoni b'mod preċiż u komprensiv. Il-Kummissjoni ħejjiet lista ta' dawk il-karigi ta' spezzjoni li jsaħħu programmi eliġibbli, li jagħtu dettalji ta' l-ammont propost ta' kontribuzzjoni finanzjarja tal-Komunità għal kull programm. L-informazzjoni kienet ukoll eżaminata mill-Kumitat Permanenti dwar is-Saħħa tal-Pjanti.
            
         
               (4)
            
            
               Kull programm inkluż f'dik il-lista ġie vvalutat individwalment għall-approvazzjoni. Il-Kummissjoni kkonkludiet li l-kondizzjonijiet u l-kriterji stipolati fid-Direttiva 2000/29/KE u r-Regolament (KE) Nru 998/2002 għall-għotja ta' kontribuzzjoni finanzjarja tal-Komunità, intlaħqu.
            
         
               (5)
            
            
               Skond dan, huwa xieraq li tkun allokata kontribuzzjoni finanzjarja tal-Komunità sabiex tkopri n-nefqa għal dawk il-programmi għall-2006 mill-Ġermanja u l-Portugall.
            
         
               (6)
            
            
               Il-miżuri pprovduti f'din id-Deċiżjoni huma konformi ma' l-opinjoni tal-Kumitat Permanenti fuq is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   1.   L-allokazzjoni ta' kontribuzzjoni finanzjarja tal-Komunità bil-għan li tkopri n-nefqa li se ġġarrab il-Ġermanja fl-2006 għall-programm tagħha għat-tisħiħ tal-karigi ta' spezzjoni hija hawnhekk approvata.
   2.   L-allokazzjoni ta' kontribuzzjoni finanzjarja tal-Komunità bil-għan li tkopri n-nefqa li se jġarrab il-Portugall fl-2006 għall-programm tiegħu għat-tisħiħ tal-karigi ta' spezzjoni hija hawnhekk approvata.
   Artikolu 2
   1.   L-ammont totali ta' kontribuzzjoni finanzjarja tal-Komunità kif ipprovdut fl-Artikolu 1 se jkun ta' 45 625 EUR.
   2.   L-ammont massimu ta' kontribuzzjoni finanzjarja tal-Komunità għal kull Stat Membru kkonċernat għandu jkun kif ġej:
   
               a)
            
            
               EUR 22 025: il-Ġermanja;
            
         
               b)
            
            
               EUR 23 600: il-Portugall.
            
         3.   Il-kontribuzzjoni finanzjarja massima tal-Komunità għal kull programm għat-tisħiħ tal-karigi ta' spezzjoni se tkun kif stabbilita fl-Anness.
   Artikolu 3
   Il-kontribuzzjoni finanzjarja tal-Komunità għal kull programm kif stabbilita fl-Anness se titħallas biss meta:
   
               a)
            
            
               tkun ingħatat evidenza tax-xiri u/jew titjib tat-tagħmir u/jew faċilitajiet elenkati fil-programm mill-Istat Membru kkonċernat lill-Kummissjoni b'dokumentazzjoni xierqa; kif ukoll
            
         
               b)
            
            
               tkun tressqet talba għall-ħlas tal-kontribuzzjoni finanzjarja tal-Komunità mill-Istati Membri kkonċernati lill-Kummissjoni, skond id-dispożizzjonijiet ipprovduti fl-Artikolu 3 tar-Regolament (KE) Nru 998/2002.
            
         Artikolu 4
   Din id-Deċiżjoni hija indirizzata lir-Repubblika Federali tal-Ġermanja u lir-Repubblika Portugiża.
   
      Magħmul fi Brussell, 6 ta' Frar 2006.
      
         
            Għall-Kummissjoni
         
         Markos KYPRIANOU
         
            Member of the Commission
         
      
   
   
      (1)  ĠU L 169, 10.7.2000, p. 1; Direttiva kif emendata l-aħħar mid-Direttiva tal-Kummissjoni 2005/77/KE (ĠU L 296, 12.11.2005, p. 17).
   
      (2)  ĠU L 152, 12.6.2002, p. 16. Regolament kien ippubblikat bħala Regolament 997/2002/KE iżda n-numru kien korrett b'corrigendum (ĠU L 153, 13.6.2002, p. 18).
   
      ANNESS
      Programmi għat-tisħiħ tal-karigi ta' spezzjoni
      Programmi mal-kontribuzzjoni finanzjarja tal-Komunità allokata fl-2006 korrispondenti
      
                  Stat Membru
               
               
                  Ismijiet tal-karigi ta' spezzjoni (l-unità amministrattiva, l-isem)
               
               
                  Nefqa eliġibbli (€)
               
               
                  Kontribuzzjoni Finanzjarja
                  massima tal-Komunità (€)
               
            
                  Il-Ġermanja
               
               
                  Hessen, Frankfurt Flughafen, punt ta' dħul 7.2
               
               
                  17 600 
               
               
                  8 800 
               
            
                  Hessen, Gießen ZA Kassel, punt ta' dħul 7.3
               
               
                  2 300 
               
               
                  1 150 
               
            
                  Mecklenburg-Vorpommern, Rostock, punti ta' dħul 8.2 & 8.3
               
               
                  520
               
               
                  260
               
            
                  Mecklenburg-Vorpommern, Wismar, punt ta' dħul 8.4
               
               
                  520
               
               
                  260
               
            
                  Mecklenburg-Vorpommern, Sassnitz-Mukran, punti ta' dħul 8.5 & 8.6
               
               
                  520
               
               
                  260
               
            
                  Niedersachsen, ZA Wilhelmshaven, punt ta' dħul 9.5
               
               
                  460
               
               
                  230
               
            
                  Saarland, ZA Flughafen Saarbrücken & ZA Im Hauptgüterbanhof, punti ta' dħul 12.1 & 12.2
               
               
                  500
               
               
                  250
               
            
                  Schleswig-Holstein, Einlassstelle Kiel, punti ta' dħul 15.3 sa 15.6
               
               
                  5 050 
               
               
                  2 525 
               
            
                  Thüringen, Erfurt-Kühnhausen, punt ta' dħul 16.1
               
               
                  16 580 
               
               
                  8 290 
               
            
                  L-Portugall
               
               
                  Porto (l-ajruport)
               
               
                  3 820 
               
               
                  1 910 
               
            
                  Leixões (il-port)
               
               
                  5 620 
               
               
                  2 810 
               
            
                  Aveiro (il-port)
               
               
                  5 620 
               
               
                  2 810 
               
            
                  Liżbona (l-ajruport)
               
               
                  3 820 
               
               
                  1 910 
               
            
                  Liżbona (il-port)
               
               
                  5 620 
               
               
                  2 810 
               
            
                  Setúbal (il-port)
               
               
                  5 620 
               
               
                  2 810 
               
            
                  Sines (il-port)
               
               
                  5 620 
               
               
                  2 810 
               
            
                  Faro (l-ajruport)
               
               
                  3 820 
               
               
                  1 910 
               
            
                  Ponta Delgada (l-ajruport)
               
               
                  3 820 
               
               
                  1 910 
               
            
                  Funchal (l-ajruport)
               
               
                  3 820 
               
               
                  1 910 
               
            
                  
                     Il-kontribuzzjoni finanzjarja totali tal-Komunità (€)
                  
               
               
                   
               
               
                  45 625